***Kedves Rotarys Barátunk!***

***VIII. Rotary Tokaj-hegyaljai szüret***

A Sátoraljaújhelyi Rotary Club baráti szeretettel meghív a már hagyományos és sikeres Tokaj-hegyaljai szüretre.

**Rendezvényünk időpontja: 2016. október 1-2. (szombat - vasárnap).**

***Rendezvényünk bevételét klubunk jótékonysági programjai közül gyermek- és időskori közösségek karácsonyi megajándékozására, és a mozgáskorlátozott fiatalok nyári táborozásának támogatására fordítjuk.***

**Kedves Rotarys Barátaim!**

A Rotary egyik mozgatórugója a barátság. Holland testvérvárosunkkal ápolt barátság révén a holland Franekeri Rotary Club elnöke 1992. évben ismertetett meg bennünket a ROTARY eszméivel. Ger Eisenga úr ajánlásával és segítő közreműködésével alakult meg városunkban 1993. év elején a Rotary Asztaltársaság. Az asztaltársaság egyre bővült, programokat indítottunk, kerestük a kapcsolatot a Magyarországon már működő Rotary Clubokkal (Budapesti klubok, Mátészalka)

Pátensklubunk az osztrák Oberpullendorf Rotary Club az alapításban nyújtott segítő kezet, s így lehetővé vált, hogy Észak-Magyarországon elsőként alakult meg klubunk 1995. szeptember 30-án 28 fővel.

Barátságfejlesztő rendezvényként indítottuk el Rotary Tokaj-hegyaljai szüretünket, amelyet hatodik alkalommal rendezünk meg. Az eddigi résztvevők visszajelzései alapján megerősítést kaptunk arra, hogy tovább kell folytatnunk, visszatérő vendégeink vannak, számuk évről-évre nő.

**A Rotary Tokaj-hegyaljai szüreti mulatságon kötetlen formában barátkozhatunk, cserélhetünk tapasztalatokat, ezzel erősítve a Rotary mozgalmat.**

Szüreti hangulatot, feledhetetlen élményeket, felhőtlen szórakozást biztosítunk a résztvevők számára, megismerve a zempléni ember vendégszeretetét. Aki utazásra szánja el magát, azt javasoljuk, több napot töltsön el Zemplénben, és annak fővárosában Sátoraljaújhelyen.

Kedvcsinálóként engedjétek meg, hogy olvasásra ajánljam a tájékoztatónkat a Zemplénről a legek földjéről és annak fővárosáról, Sátoraljaújhelyről.

**VIII. Rotary Tokaj-hegyaljai szüret programja:**

**2016. október 1., szombat: Szüret**

- 730 - 800 Zenés ébresztő, percre pontosan pitymallatkor pálinkával

- 830 Indulás a szüret helyszínére autóbusszal, személygépkocsival

- 930 - Reggeli a szőlőben helyi ízekkel (pálinka, hurka, kolbász, hagyma, fehérkenyér, bor, esetleg ásványvíz)

- 1030 -1300 Szüret – „Idősebbek hamarabb is abbahagyhatják.”

A szőlősorok között szíves kínálással (aszú törköly pálinka, borpárlat, bor, esetleg víz, stb.), meglepetés programmal.

- 1300 - 1430 Ebéd a szőlőhegyen (alkalomhoz illő menüsor)

- 1500 Indulás a szálláshelyre

- 1630 - 1800 Szálláshelyen regenerálódás, erőgyűjtés az esti programra

- 1800 Indulás a pincébe

- 1900  Borkóstolóval egybekötött zenés vacsora a Világörökség részét képező hercegkúti Gombos-hegyi pincesoron, hajnalig tartó mulatsággal, énekkel és tánccal.

- 2200  Szállítás a szálláshelyre autóbusszal.

**2016. október 2., vasárnap: Fakultatív program – önköltséges**

- 900 – 1000 Reggeli a Panzióban (részvételi díj tartalmazza)

- 1030 *A Magashegyi Sportcentrum (libegő, bob pálya, kalandtúra park).*

*Városnézés Sárospatakon, vagy Sátoraljaújhelyben, akár át is lehet ruccanni Szlovákiába (Borsi, Rákóczi fejedelem szülőháza).*

*Részvétel és utazás egyénileg a fakultatív programokon.*

**A feltételeket az RC Sátoraljaújhely biztosítja:**

- a szüreti jókedvet,

- a jó időt,

- a Tokaj hegyaljai jó bort és pálinkát,

- a zempléni finom ételeket,

- cigányzenét,

**ezen kívül** **az autóbuszos szállítást** és a kikapcsolódás feltételeit.

A szüret helyszíne: Tokaj-hegyaljai szőlődűlő.

Kérjük kedves barátainkat, hogy „alkalomhoz illő” öltözetben jelenjenek meg. ***Esőnap nincs, esőkabát és gumicsizma viselése ajánlott, szüretelő késről, metszőollóról mindenki saját maga gondoskodjon!***

***A VIII. Rotarys Tokaj-hegyaljai szüretre Rotary közeli baráti társaságokat is szívesen látunk!***

**Költségek:**

A szombati **szüret részvételi díja szállás nélkül: 20.000,- Ft/fő**, mely *tartalmazza a szürettel kapcsolatos minden (reggeli, ebéd, vacsora, meglepetésprogram, italfogyasztás, szállítás, cigányzene*

**Egyéb részvételi díjak:**

**Szombat egésznap (1 fő / szüret + vacsora): 20.000.- Ft/fő**

**Szombat szüreti délelőtt (1fő/szüret) 10.000.- Ft/fő**

**Szombati szüret gyerekeknek (12 év alatt): 5.000.- Ft/fő**

**Támogatói jegy: 5.000,- Ft**

**Adományok átutalása: 10402757-27512645-00000000**

**Szállás lehetőségek:**

Hotel Furmint tanszálloda 3950 Sárospatak, Eötvös út 7. <http://furmint.uni-eger.hu>

Hotel Bodrog 3950 Sárospatak Rákóczi út 58. <http://www.hotelbodrog.hu>

Huszár Panzió 3950 Sárospatak, Kazinczy u. 3.<http://www.huszarpanzio.hu>

Rákóczi Panzió 3950 Sárospatak, Rákóczi út 30. <http://www.rakoczipanzio.hu>

Tengerszem Kemping 3950 Sárospatak Herczeg Ferenc út 2 <http://tengerszem-camping.hu>

**Jelentkezési határidő 2016. szeptember 10.,** a mellékelt jelentkezési lapon. A jelentkezéseket a visszajelzések alapján regisztráljuk.

**Információk:**

A programmal kapcsolatos további kérdésekről az alábbi kontakt személyek adnak felvilágosítást:

Géczi Ágnes , 2011/2012 elnök, dajka, Tel: 06/20/5825660 E-mail: [rcsatoraljaujhely@gmail.com](mailto:rcsatoraljaujhely@gmail.com)

Kohánka István, titkár, 2014/2015, Tel: 06/209214609 ; E-mail: [rcsatoraljaujhely@gmail.com](mailto:rcsatoraljaujhely@gmail.com)

**Fizetés:**

A részvételi díjakat, támogatói jegy értékét az RC Sátoraljaújhely K&H Bank Zrt-nél vezetett **10402757-27512645-00000000** számlájára kérjük átutalni **2016. szeptember 15-ig**.

**Kedves Barátaim!**

Ha tehetitek, látogassatok el Zemplénbe. Kedvcsinálónak engedjétek meg, hogy olvasásra ajánljuk a tájékoztatónkat a Zemplénről a legek földjéről és annak fővárosáról, Sátoraljaújhelyről.

Barátsággal várunk titeket.

Sátoraljaújhely, 2016. augusztus 23.

|  |  |  |
| --- | --- | --- |
| **Fábrikné Király Klára**  elnök 2016/2017 |  | **Kohánka István**  titkár 2016/2017 |